19a IMEK en Budapeŝto – 2014
#000001
Inter la 16-a kaj 20-a de julio, 2014 en la hungara ĉefurbo Budapeŝto okazis la 19-a Internacia Medicina Esperanto-Kongreso kaj la 1-a Mezeŭropa Biomedicina Kongreso, kun 183 partoprenantoj el 6 landoj.
#000002
La ĉefa temo de la du kongresoj estis „Kronikaj malsanoj kiel minacoj de la nuntempaj socioj en la XXI-a jarcento”.La kongresoj havis 3 egalrajtajn, oficialajn lingvojn: la anglan, esperantan kaj hungaran. Foje-foje – ĉar granda grupo de polaj universitataj profesoroj kaj studentoj alvenis – ankaŭ la pola lingvo estis uzata.Dum la scienca prelegserio la partoprenantoj povis aŭskulti 58 prelegojn en 11 sekcioj, kaj rigardi 39 afiŝojn de – grandparte – junaj scienculoj.
#000003
La 16-an de julio la unua programo estis malfermo de ekspozicioj de ikonoj, pentraĵoj, ŝtonero-grafikaĵoj, „sano-protektaj” ornamobjektoj kaj la abunda, esperantlingva Libroservo gvidata de S-ino Edit LINDWURM, vicprezidantino de HEA.
#000005
La inaŭguro finiĝis per bonega, luksa vespermanĝo.La 17-an de julio komenciĝis la scienca prelegserio kaj malfermiĝis la prezentado de afiŝoj. Entute en 7 sekcioj ni aŭskultis prelegojn pri la deprimo, kiel simptomo de diversaj, oftaj malsanoj, pri la nuntempaj rezultoj de kemio kaj dentologio, pri prevento de la ne-infektaj malsanoj, pri historio de la medicino kaj pri la malsano multobla sklerozo.Ĉi-vespere okazis la ekskurso per la aranĝaĵo-ŝipo Eŭropo sur la Danubo kun bonega, luksa vespermanĝo akompanata de ĉiĉeronado de S-ro János NAGY kaj S-ino Mária ESZES pri la vidindaĵoj de la lumigita, vespera Budapeŝto.La 18-an de julio antaŭtagmeze okazis la 9-a kaj 10-a sekcioj de junaj scienculoj kaj praktikantoj de la Yumeiho-masaĝo. Posttagmeze la polaj partoprenantoj vizitis la Medikamentfabrikon Gedeon Richter, alia grupo de la kongresanoj vizitis la unikan muzeon kaj sidejan domon de la Hungara Tutlanda Savservo. En la kelo de la konstruaĵo ni povis vidi la „kelo-hospitalon”, kiun oni instalis en oktobro de la jaro 1956., dum la tagoj de la hungara revolucio kontraŭ la soveta-komunista reĝimo. Ĉi tie la kuracistoj kaj flegistoj de la tiama Savservo operaciis kaj flegis kaj la hungarajn liberecbatalantojn, kaj la vunditajn soldatojn de la Ruĝa Armeo, plenumante la praan, kuracistan devizon „Vivere aliis, non sibi, constituit essentiam medici”... Vivi por aliuloj, ne por si mem, tio estas esenco de la kuracisto. Dum la vojo hejmen, al la kongresejo ni rigardis la faman Placon de Herooj de la hungara ĉefurbo. Vespere la kongresanoj povis partopreni ekumenan sanktan meson en la ĵus renovigita preĝejo nomata Reĝino de la Rozario. Tie ni aŭskultis la kortuŝan meditadon de nia karega, 90-jaraĝa Onjo Éva, S-rino Éva FARKAS-TATÁR.
#000007
Horvát eszperantó kongresszus – KEL-HEA együttműködési megállapodás
#000011
Florkronado de Esperanto-memortabulo en Miskolc
#000012
Eszperantó nyelvtanfolyamA MESZ webáruházaHírlevelek, kiadványok1% felajánlása
#000015